|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **คำอธิบาย / รายละเอียดเพิ่มเติมของแต่ละประเด็น** | | | | | | |
| 105 | **การศึกษาที่ดี** | |  |  |  | 115 | **โอกาสการจ้างงานที่ดีกว่า** |  |
|  | หมายความว่า เด็กทุกคนจะได้รับการศึกษาขั้นพื้นฐานและระดับมัธยมที่มีคุณภาพ ซึ่งช่วยให้เขาได้รับการจ้างงานและสามารถดำรงชีวิตอย่างมีความสุข รัฐบาลและภาคเอกชนจะต้องทำงานร่วมกันในการสร้างโอกาสสำหรับการศึกษาและการพัฒนาทักษะอย่างยั่งยืนสำหรับผู้ใหญ่ | |  |  |  |  | หมายความว่า รัฐบาลและภาคเอกชนควรดำเนินการมากยิ่งขึ้นเพื่อรับประกันว่า ทุกคนมีงานที่ได้รับค่าตอบแทนที่เหมาะสม เกิดประโยชน์และมีคุณค่าในฐานะสมาชิกที่มีประสิทธิภาพของสังคม |  |
| 109 | **สามารถเข้าถึงอาหารที่ไม่แพงและมีคุณค่าทางโภชนาการ** | |  |  |  | 104 | **บริการด้านสุขภาพที่ดีกว่า** |  |
|  | หมายความว่า ทุกคนจะต้องสามารถเข้าถึงอาหารที่ต้องการได้ จะไม่มีคนใดในโลกที่ต้องประสบปัญหาหิวโหยอดอยากต่อเนื่อง และจะไม่มีใครประสบปัญหาขาดแคลนโภชนาการ โดยเฉพาะอย่างยิ่งสตรีมีครรภ์และเด็กอายุต่ำกว่าสองขวบ | |  |  |  |  | หมายความว่า จะต้องมีบริการด้านสุขภาพที่มีคุณภาพดีสำหรับทุกคนในยามต้องการ จะต้องดำเนินการเพื่อลดผลกระทบจากการติดเชื้อและการเจ็บป่วยเรื้อรัง ทั้งเงินทุนและสถาบันของระบบสาธารณสุขจะต้องสอดคล้องกับความต้องการของประเทศและพลเมือง |  |
| 113 | **เสรีภาพจากการเลือกปฏิบัติและการกดขี่ข่มเหง** | |  |  |  | 102 | **ให้การสนับสนุนช่วยเหลือผู้ที่ไม่สามารถทำงานได้** |  |
|  | หมายความว่า จะไม่มีใครในโลกถูกจำกัดโอกาสทางเศรษฐกิจสังคมและการเมืองอันเป็นผลมาจากเชื้อชาติ ชาติพันธุ์ ศาสนา ความพิการ เพศสภาวะที่พึงพอใจ หรือด้วยเหตุผลอื่นๆ และจะไม่มีใครต้องประสบความหวาดกลัวถึงความปลอดภัยส่วนบุคคลอันมาจากเหตุผลเหล่านี้ | |  |  |  |  | หมายความว่า ทุกคนจะมีเงินเพียงพอที่จะดำรงชีวิต ไม่ว่ามาจากการทำงานหรือจากความช่วยเหลือของรัฐบาลก็ตาม เมื่อไม่สามารถทำงานได้ หรือเมื่อประสบปัญหาภัยพิบัติทางธรรมชาติหรือวิกฤติเศรษฐกิจ รัฐบาลจะต้องสร้างความเชื่อมั่นว่า ประชาชนและครอบครัวของพวกเขาจะไม่อดยาก เด็กๆ จะไม่ต้องออกจากโรงเรียน และยังจะสามารถเข้ารับบริการสาธารณสุขและบริการจำเป็นอื่นๆ ได้ |  |
| 108 | **มีพลังงานที่วางใจได้ในครัวเรือน** | |  |  |  | 103 | **การเข้าถึงน้ำสะอาดและสุขนามัย** |  |
|  | หมายความว่า สมาชิกในครอบครัวทุกคนจะต้องมีพลังงานที่ซื้อหาได้และวางใจได้ หรือมีแหล่งพลังงานอื่นในครัวเรือนสำหรับแสงสว่าง ความร้อนและการปรุงอาหาร ทั้งนี้ พลังงานเหล่านั้นควรเป็นพลังงานยั่งยืน | |  |  |  |  | หมายความว่าทุกคนจะต้องเข้าถึงน้ำที่ปลอดภัยสำหรับการดื่ม การปรุงอาหารและการชำระล้างรวมทั้งสามารถเข้าถึงสุขอนามัย |  |
| 110 | **การคุ้มครองป่าไม้ แม่น้ำ และมหาสมุทร** | |  |  |  | 100 | **ดำเนินการกับการเปลี่ยนแปลงสภาพภูมิอากาศ** |  |
|  | หมายความว่า จะต้องมีการอนุรักษ์ดูแลทรัพยากรธรรมชาติเนื่องมาจาก ผู้คนต้องพึ่งพาทรัพยากรเหล่านี้เพื่ออาหาร เชื้อเพลิงและทรัพยากรอื่นๆ รัฐบาลจะต้องเห็นพ้องในการวางแผนลดมลพิษในมหาสมุทรและแม่น้ำ มีการปลูกป่าใหม่ๆ และอนุรักษ์ป่าไม้ที่มีอยู่ และพัฒนาเกษตรกรรมและระบบอาหารที่ยั่งยืน จะต้องมีข้อตกลงระดับโลกในการคุ้มครองความหลากหลายทางชีวภาพและระบบนิเวศที่เปราะบาง | |  |  |  |  | หมายความว่า รัฐบาลจะต้องมีพันธสัญญาทางกฎหมายในการลดการปล่อยคาร์บอนยังระดับที่สามารถรักษาอุณหภูมิของโลกไม่ให้เพิ่มเกินกว่า 2 องศา และลงทุนในมาตรการปรับตัว โดยเฉพาะอย่างยิ่งชุมชนที่มีความเปราะบาง |  |
| 101 | **การคมนาคมและถนนที่ดีกว่า** | |  |  |  | 106 | **รัฐบาลที่ซื่อสัตย์และตอบสนองความต้องการของประชาชน** |  |
|  | หมายความว่า จะต้องมีการปรับปรุงการคมนาคมและถนน เพื่อให้ประชาชนสามารถเคลื่อนย้ายได้อย่างเสรีและสะดวกในการเดินทางเยี่ยมครอบครัวหรือเพื่อน เพื่อโอกาสใหม่ๆ ทางเศรษฐกิจและเพื่อการใช้บริการอื่นๆ ตามที่ต้องการ | |  |  |  |  | หมายความว่า รัฐบาลจะต้องมีประสิทธิภาพ โปร่งใส มีความพร้อมรับผิดชอบและไม่ทุจริต ประชาชนควรมีปากเสียงว่ารัฐบาลจะต้องให้ความสำคัญกับสิ่งใด และมีความเชื่อมั่นว่า รัฐบาลจะดำเนินการกับความสำคัญของประชาชนอย่างมีประสิทธิภาพ รัฐบาลจะต้องเห็นพ้องและดำเนินการตามมาตรฐานเพื่อให้ข้อมูลแก่ประชาชนทุกคนเกี่ยวกับการใช้เงินสาธารณะ |  |
| 114 | **ความเท่าเทียมระหว่างผู้หญิงและผู้ชาย** | |  |  |  | 111 | **การคุ้มครองจากอาชญากรรมและความรุนแรง** |  |
|  | หมายความว่า ทั้งผู้หญิงและผู้ชายจะต้องมีสิทธิและโอกาสที่เท่าเทียมกันเด็กผู้หญิงและเด็กผู้ชายจะต้องมีความเท่าเทียมกันในการเข้าโรงเรียน และการศึกษาที่มีคุณภาพ ผู้ชายและผู้หญิงจะต้องมีโอกาสเท่าเทียมกันในการได้รับการเลือกตั้งเป็นสมาชิกรัฐสภา และมีโอกาสเท่าเทียมในการมีส่วนร่วมทางการเมืองและชีวิตทางสังคมมีโอกาส และได้รับการเลื่อนตำแหน่งที่เท่าเทียมกันในที่ทำงาน | |  |  |  |  | หมายความว่า ประชาชนทุกคนสามารถอยู่ในชุมชนที่คุ้มครองพวกเขาจากภัยอาชญากรรมและความรุนแรง รวมทั้งความรุนแรงในครัวเรือน การละเมิดทางเพศเด็กผู้หญิงและผู้หญิง ประชาชนทุกคนจะต้องสามารถเข้าถึงกระบวนการยุติธรรมผ่านศาลหรือระบบอื่นๆ หากพวกเขาเป็นผู้เสียหายจากอาชญากรรม |  |
| 112 | **เสรีภาพทางการเมือง** | |  |  |  | 107 | **การเข้าถึงโทรศัพท์และอินเตอร์เน็ต** |  |
|  | หมายความว่า ประชาชนทุกคนสามารถมีส่วนร่วมในกระบวนการทางการเมืองต่างๆ ในประเทศของตนได้ รวมทั้งการลงคะแนนและการจัดตั้งหรือเข้าร่วมในพรรคการเมือง ประชาชนจะต้องมีเสรีภาพในการแสดงความคิดเห็นรวมทั้งมีสื่อที่เสรี ประชาชนจะต้องสามารถเข้าร่วมและมีส่วนร่วมในสหภาพแรงงานและในประชาสังคมทุกด้าน รวมทั้งกิจกรรมของพลเมืองในรูปแบบที่หลากหลายและการปฏิบัติการตามความสมัครใจ | |  |  |  |  | หมายความว่า รัฐบาลและภาคเอกชนจะต้องรับประกันว่า ทุกคนจะสามารถเข้าถึงเทคโนโลยีการสื่อสารขั้นต่ำสุดได้เพื่อจะสามารถรับข้อมูลข่าวสารออนไลน์และมีส่วนร่วมในเครือข่ายสังคมออนไลน์ |  |